b'\n_START_ARTICLE_\nSavinjska statisti\xc4\x8dna regija\n_START_PARAGRAPH_\nSavinjska statisti\xc4\x8dna regija je ena od dvanajstih statisti\xc4\x8dnih regij Slovenije.\n_START_SECTION_\nSavinjska statisti\xc4\x8dna regija v besedi\n_START_PARAGRAPH_\nNekdanja de\xc5\xbeela grofov Celjskih je naravnogeografsko zelo raznolika. Obsega alpski svet Zgornje Savinjske doline in tudi dela Kamni\xc5\xa1ko-Savinjskih Alp, Spodnjo Savinjsko dolino, Kozjansko gri\xc4\x8devje ter Velenjsko kotlino._NEWLINE_V savinjski statisti\xc4\x8dni regiji je v 2016 \xc5\xbeivelo 12\xc2\xa0% prebivalcev Slovenije. Ta regija je izstopala po najni\xc5\xbejem dele\xc5\xbeu nad 80 let starih prebivalcev (4,6\xc2\xa0%) in tudi povpre\xc4\x8dna starost prebivalcev te regije je bila ena najni\xc5\xbejih (42,7 leta). Naravni in selitveni prirast sta bila pozitivna; skupni prirast je tako zna\xc5\xa1al 1,7 in je bil tretji najvi\xc5\xa1ji med regijami. Vi\xc5\xa1je\xc5\xa1olsko ali visoko\xc5\xa1olsko izobrazbo je imelo 24\xc2\xa0% prebivalcev (25\xe2\x80\x9364 let), kar je manj od slovenskega povpre\xc4\x8dja (28\xc2\xa0%). Stopnja brezposelnosti v regiji (9,3\xc2\xa0%) je bila nekoliko vi\xc5\xa1ja od slovenskega povpre\xc4\x8dja (8,0\xc2\xa0%). Povpre\xc4\x8dna mese\xc4\x8dna neto pla\xc4\x8da je bila za skoraj 76 EUR ni\xc5\xbeja od slovenskega povpre\xc4\x8dja; zna\xc5\xa1ala je 954 EUR. Stopnja tveganja rev\xc5\xa1\xc4\x8dine je bila tukaj med slovenskimi regijami tretja najvi\xc5\xa1ja (15,0\xc2\xa0%)._NEWLINE_Ta regija je ustvarila ve\xc4\x8d kot 11\xc2\xa0% nacionalnega BDP (in se s tem podatkom uvrstila na 3. mesto med statisti\xc4\x8dnimi regijami). 45\xc2\xa0% regionalne bruto dodane vrednosti je bilo ustvarjene v dejavnosti industrija. V tej statisti\xc4\x8dni regiji je bilo turistom na voljo skoraj 14.200 le\xc5\xbei\xc5\xa1\xc4\x8d. V 2016 je bilo tukaj ustvarjenih nekaj manj kot 1,5 milijona turisti\xc4\x8dnih preno\xc4\x8ditev (po vrednosti tega podatka je bila \xc4\x8detrta med preostalimi regijami); 52\xc2\xa0% turisti\xc4\x8dnih preno\xc4\x8ditev so ustvarili doma\xc4\x8di turisti. Od celotne koli\xc4\x8dine odpadne vode so je pred izpustom iz javne kanalizacije pre\xc4\x8distili 81\xc2\xa0%. Iz javnega vodovoda je bilo vsakemu gospodinjstvu v tej regiji dobavljenih 41,5 m\xc2\xb3 vode, kar je to regijo uvrstilo na \xc4\x8detrto mesto po koli\xc4\x8dini dobavljene vode med regijami. Po povpre\xc4\x8dni povr\xc5\xa1ini \xc2\xa0kmetijskih zemlji\xc5\xa1\xc4\x8d v uporabi na kmetijsko gospodarstvo je bila s 6,2 ha med regijami sedma.\n_START_SECTION_\nSavinjska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=349&tag=770&cba=52538,99999,100000,149999,150000,249999,250000,534518&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.15039631616649&lng=15.068018546875027&show_west=1&iframe=1"_NEWLINE_Vir: Statisti\xc4\x8dni urad Republike Slovenije'